2 
Naar jeg i Mangel af andre har paataget mig dette Hverv, 
har jeg derfor hovedsagelig maattet bygge paa Budde-Lunds 
Beretning for de første Aars Vedkommende, samt paa de 
i Foreningens Arkiv opbevarede Protokoller. Desværre har 
jeg imidlertid fundet disse meget mangelfulde; dels er en 
Del Regnskabsbøger i Tidernes Løb forsvundne, dels er de 
i Protokollerne i de første Aar indførte Beretninger sær- 
deles ordknappe og i Reglen begrænsede til kun at omtale, 
hvem der har overværet Møderne, og hvem der er ude- 
blevne, med og uden Anmeldelse, noget der hænger sam- 
men med, at der var Mødetvang. Derimod er man først i 
de allersidste Aar begyndt at anføre i Protokollen, naar et 
nyt Medlem foreslaas og optages, naar et Medlem udmeldes, 
hvor Møderne afholdes etc. Heldigvis er Beretningerne om 
Generalforsamlinger, Ændringer i Love og Vedtægter, Fore- 
drag eller Forevisninger aabenbart i Orden og giver Historie- 
skriveren gode Holdepunkter. 
For at lette Oversigten i den følgende Fremstilling er 
forskellige specielle Emner (Personalia, Lovene, Tidsskriftet) 
behandlet for sig efter Foreningens almindelige Historie. 
Foreningen. 
Efter Opfordring af daværende Exam. polyt. W.Schlick 
mødtes de fem Stiftere hos denne i hans Bopæl, der den 
Gang var paa Parcelvej 25 (nu kaldet H. C. Ørstedsvej). 
Beretningen fra dette første Møde lyder saaledes: 
Første Møde 21de Februar 1868. 
Foreningens Vedtægter fastsættes (10 88). 
Valg foretoges paa Formand og Secretair. 
Til Formand valgtes Hr. Schlick med 4 Stemmer. 
„ Secretair valgtes Hr. Haas med 4 Stemmer. 
5 Stemmer afgaves. 
Som det vil ses af Kapitlet Love og Vedtægter, var det 
fastsat, at Møderne afholdtes hver 1ste og 3die Fredag i 
hver Maaned Kl. 84 Aften. Dette har senere været under- 
kastet mange Forandringer. 
